title: A Bizottság 747/2011/EU végrehajtási rendelete ( 2011. július 28. ) a 634/2011/EU végrehajtási rendelettel megnyitott pályázati eljárás keretében kibocsátott második részleges pályázati felhívás tekintetében minimális vámtétel meghatározásáról

text:
               29.7.2011

               HU

               Az Európai Unió Hivatalos Lapja

               L 197/10

         A BIZOTTSÁG 747/2011/EU VÉGREHAJTÁSI RENDELETE
   (2011. július 28.)
   a 634/2011/EU végrehajtási rendelettel megnyitott pályázati eljárás keretében kibocsátott második részleges pályázati felhívás tekintetében minimális vámtétel meghatározásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet) és különösen annak 4. cikkével összefüggésben értelmezett 187. cikkére,
   mivel:

               (1)

               A 634/2011/EU bizottsági végrehajtási rendelet (2) folyamatos pályázati felhívást nyitott meg a 2010–2011. gazdasági év tekintetében a 1701 KN-kód alá tartozó cukor csökkentett vámtétellel történő behozatalára.

               (2)

               A 634/2011/EU végrehajtási rendelet 6. cikkével összhangban a Bizottság egy adott részleges pályázati felhívásra beérkezett pályázatokra figyelemmel eldönti, hogy nyolc számjegyű KN-kódonként meghatároz-e vagy sem minimális vámtételt.

               (3)

               Az második részleges pályázati felhívásra beérkezett pályázatok alapján a 1701 KN-kód alá tartozó cukor tekintetében egyes nyolc számjegyű kódokra vonatkozóan minimális vámtételt kell megállapítani, a többi nyolc számjegyű kódra vonatkozóan pedig nem.

               (4)

               A piac felé történő gyors reagálás és az intézkedés hatékony kezelésének biztosítása érdekében indokolt előírni, hogy e rendelet az Európai Unió Hivatalos Lapjában való kihirdetésének napján lépjen hatályba.

               (5)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   A 634/2011/EU végrehajtási rendelettel megnyitott pályázati eljárás keretében kibocsátott második részleges pályázati felhívás tekintetében – amelynek esetében a pályázatok benyújtási határideje 2011. július 27-én járt le – a 1701 KN-kód alá tartozó cukor tekintetében a nyolc számjegyű kódokra vonatkozóan vagy az e rendelet melléklete szerinti minimális vámtétel került meghatározásra, vagy nem került meghatározásra ilyen vámtétel.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. július 28-án.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 170., 2011.6.30., 21. o.

      MELLÉKLET

         Minimális vámtételek

                  (EUR/tonna)

                  Nyolc számjegyű KN-kód

                  Minimális vámtétel

                  1

                  2

                  1701 11 10

                  151,05

                  1701 11 90

                  170,00

                  1701 12 10

                  X

                  1701 12 90

                  X

                  1701 91 00

                  X

                  1701 99 10

                  225,00

                  1701 99 90

                  X

                              (—)

                              a Bizottság nem határozott meg minimális vámtételt (valamennyi pályázat elutasításra került)

                              (X)

                              nem érkezett pályázat


title: A Bizottság 709/2013/EU végrehajtási rendelete ( 2013. július 24. ) az egyes áruk Kombinált Nómenklatúra szerinti besorolásáról szóló 717/2010/EU rendelet módosításáról

text:
               25.7.2013

               HU

               Az Európai Unió Hivatalos Lapja

               L 200/12

         A BIZOTTSÁG 709/2013/EU VÉGREHAJTÁSI RENDELETE
   (2013. július 24.)
   az egyes áruk Kombinált Nómenklatúra szerinti besorolásáról szóló 717/2010/EU rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 717/2010/EU bizottsági rendelet (2) egy úgynevezett „kipufogógázhőmérséklet-érzékelő” terméket más változtatható ellenállásként a 8533 40 10 KN-kód alá sorolt be.

               (2)

               A 717/2010/EU rendeletben besorolt terméket fix (nem állítható) ellenállásnak kell tekinteni, mert ellenállása nem tetszés szerint változtatható, hanem csak a hőmérséklettől függ. Ezért a terméket a 8533 21 00 KN-kód alá kell átsorolni.

               (3)

               A 717/2010/EU rendeletet ezért ennek megfelelően módosítani kell.

               (4)

               Az e rendeletben előírt intézkedések összhangban vannak a Vámkódexbizottság véleményével,

         ELFOGADTA EZT A RENDELETET:
   1. cikk
   A 717/2010/EU rendelet mellékletének helyébe az e rendelet mellékletében szereplő szöveg lép.
   2. cikk
   A tagállamok vámhatóságai által kibocsátott, az e rendelettel módosított 717/2010/EU rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK tanácsi rendelet (3) 12. cikke (6) bekezdésének alkalmazásában – e rendelet hatálybalépését követő három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. július 24-én.

            a Bizottság részéről, az elnök nevében,
         Algirdas ŠEMETA

            a Bizottság tagja

      (1)  HL L 256., 1987.9.7, 1. o.

      (2)  HL L 210., 2010.8.11., 24. o.

      (3)  HL L 302.,1992.10.19., 1. o.

      MELLÉKLET

            „MELLÉKLET

                        Árumegnevezés

                        Besorolás
                        (KN-kód)

                        Indokolás

                        (1)

                        (2)

                        (3)

                        Termék (úgynevezett „kipufogógázhőmérséklet-érzékelő”), amely az alábbiakból áll:

                                    —

                                    egy, legfeljebb 20W teljesítményű termisztor a saját burkolatában,

                                    —

                                    egy rögzítőcsavar,

                                    —

                                    egy szár, amely elősegíti a jármű kipufogórendszerén belüli rögzítést, és

                                    —

                                    egy hőálló hüvellyel rendelkező elektromos kábel, amely egy dugaljhoz kapcsolja a terméket, ezáltal lehetővé téve a jármű motorvezérlő rendszerével való kapcsolatot.

                              A hőmérséklettől függően a termisztor változtatja az ellenállását. Amikor csatlakoztatva van, ez az ellenállás-változás az elektromos áram változását idézi elő, amely továbbításra kerül a motorvezérlő rendszerbe.
                        A termék nem képes az elektromos áram kimenő teljesítményét hőmérsékletméréssé alakítani vagy a hőmérsékletet kijelezni.

                        8533 21 00

                        A besorolást a Kombinált Nómenklatúra értelmezésére szolgáló 1. és 6. általános szabály, valamint a 8533 és a 8533 21 00 KN-kód szövegezése határozza meg.
                        Mivel a termék nem képes sem hőmérséklet mérésére, sem pedig kijelzésére, a 9025 vámtarifaszám alá hőmérőként vagy annak részeként történő besorolása kizárt.
                        A termék nemlineáris ellenállás, amelynek ellenállása hőmérséklet függvényében változik és nem tetszés szerint változtatható (lásd a 8533 vámtarifaszámhoz tartozó HR-magyarázat (A) részének (5) bekezdését és (B) részét is).
                        Ezért a terméket a 8533 21 00 KN-kód alá kell besorolni, mint más fix, legfeljebb 20W teljesítményű ellenállás.”